
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 5 

10 Ιανουάριου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναπροσαρμογή ετήσιας συνδρομής των εν ενεργεία 
Αξιωματικών για το περιοδικό της Στρατιωτικής 

Επιθεώρησης. 1 

Μέτρα υπέρ των παραγωγών της χώρας, των οποίων 
το πάγιο κεφάλαιο και ο εξοπλισμός των γεωργο- 
κτηνοτροφικών και αλιευτικών τους εκμεταλλεύσε¬ 
ων ζημιώθηκαν από δυσμενείς καιρικές συνθήκες 
(παγετός, χιόνι, χιονοθύελλα, ανεμοθύελλα), κατά 


τη χρονική περίοδο 12 -15 Φεβρουάριου 2004. 2 

Κύρωση Συλλογικής Σύμβασης Εργασίας Πληρωμά¬ 
των Ρυμουλκών Βιομηχανικών Επιχειρήσεων. 3 

Απόσχιση μέρους της Δημοτικής Επιχείρησης Έργων 
Αλεξ/πολης (ΔΕΠΕΑ) & μεταφοράς του στην ΑΝΕ¬ 
ΤΑ ΑΕ και διάλυση του υπολοίπου μέρους αυτής.. 4 

Τροποποίηση της συστατικής πράξης της Δημοτικής 
Επιχείρησης Ανάπτυξης Δήμου Φαλαισίας Νομού 
Αρκαδίας. 5 


Αναθεώρηση της υπ’ αριθμ. πρωτ. Κ. Π. 193124/ 28.9.1992 
άδειας ίδρυσης και λειτουργίας λόγω αλλαγής ιδιο¬ 
κτησιακού καθεστώτος από την Μυρτώ Κοραή συζ. 
Γεωργίου Περιστεράκη με τον διακριτικό τίτλο «ΟΛΙ- 
ΒΙΑ» στην Μονοπρόσωπη Εταιρεία Περιορισμένης Ευ¬ 
θύνης με την επωνυμία «ΟΛΙΒΙΑ ΧΑΟΥΖ ΚΕΝΤΡΟ ΠΕ¬ 
ΡΙΘΑΛΨΗΣ ΤΡΙΤΗΣ ΗΛΙΚΙΑΣ ΜΟΝΟΠΡΟΣΩΠΗ ΕΤΑΙ¬ 
ΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με διακ. τίτλο 


«ΟΕΜΑ ΗΕΑίΤΗ ΗΟυδΕ Μονοπρόσωπη Ε.Π.Ε.». 6 

Έγκριση Οικονομοτεχνικής Μελέτης, για σύσταση 
αμιγούς Νομαρχιακής Επιχείρησης με την επωνυ¬ 
μία: «Νομαρχιακό Κέντρο Καταπολέμησης Κου- 

νουπιών Ν. Έβρου». 7 

Έναρξη λειτουργίας της Γενικής Διεύθυνσης Πληρο¬ 
φορικής της Διοίκησης του ΙΚΑ-ΕΤΑΜ. 8 

Παροχή άδειας για την τροποποίηση των κανονισμών 
αμοιβαίων κεφαλαίων, που διαχειρίζεται η εταιρεία 
ΡΡΟΡυΝϋ ΑΕΔΑΚ. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 71368/6146 από¬ 
φαση του Υπουργού Μεταφορών και Επικοινωνιών, 
που δημοσιεύθηκε στο ΦΕΚ 1894/Β722.12.2004. 10 


ΑΠΟΦΑΣΕΙ Σ 

Αριθ.Φ.461.1/2/154038 (1) 

Αναπροσαρμογή ετήσιας συνδρομής των εν ενεργεία 
Αξιωματικών για το περιοδικό της Στρατιωτικής Επιθε¬ 
ώρησης. 

Ο Α' ΥΠΑΡΧΗΓΟΣ ΤΟΥ ΓΕΣ 
Έχοντας υπόψη: 

1. Τις διατάξεις: 

α. Του άρθρου 29Ατου Ν.1558/1985 (ΦΕΚΑ' 137) όπως 
προστέθηκε μετοάρθρο27του Ν.2081/1992 (ΦΕΚΑΊ54) 
και όπως αντικαταστάθηκε με το άρθρο 1 παρ. 2 του 
Ν.2469/1997 (ΦΕΚΑ'38). 

β. Το ΠΔ 518/1991 (ΦΕΚΑ'203) περί «αναδιοργάνωσης 
του περιοδικού Στρατιωτική Επιθεώρηση». 

2. Το υπ’ αριθμ. 2 Πρακτικό Σύσκεψης της Διοικητικής 
Επιτροπής του περιοδικού που συνήλθε στις 8.11.2004. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του προϋπολογι¬ 
σμού του ΓΕΣ, αποφασίζουμε: 

4. Τον καθορισμό της ετήσιας συνδρομής των εν ενερ- 
γεία Αξιωματικών για το περιοδικό της Στρατιωτικής Επι¬ 
θεώρησης σε 2,40 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2004 

Ο Α' Υπαρχηγός ΓΕΣ 
ΝΙΚΟΛΑΟΣ ΑΝΤΩΝΙΟΥ 

-♦- 

Αριθ. 293714 (2) 

Μέτρα υπέρ των παραγωγών της χώρας, των οποίων το 
πάγιο κεφάλαιο και ο εξοπλισμός των γεωργοκτηνο- 
τροφικών και αλιευτικών τους εκμεταλλεύσεων ζημιώ¬ 
θηκαν από δυσμενείς καιρικές συνθήκες (παγετός, 
χιόνι, χιονοθύελλα, ανεμοθύελλα), κατά τη χρονική πε¬ 
ρίοδο 12 -15 Φεβρουάριου 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/1985 «Κυβέρνηση και 

Κυβερνητικά Όργανα», (ΦΕΚ Α 137), όπως αυτό προστέ¬ 
θηκε με το άρθρο 27 του Ν. 2081/1992 (ΦΕΚ Α 154) και 
τροποποιήθηκε με το άρθρο 1 παρ. 2α του Ν. 2469/1997 
(ΦΕΚ Α 38). 

β) Του δευτέρου εδαφίου του άρθρου 4 του Ν. 
2945/2001 (ΦΕΚ Α 223), όπως αντικαταστάθηκε με το άρ¬ 
θρο 13 του Ν. 3074/2002, «Γενικός Επιθεωρητής Δημό¬ 
σιας Διοίκησης, Αναβάθμιση του Σώματος Επιθεωρητών 
- Ελεγκτών Δημόσιας Διοίκησης και του Συντονιστικού 
Οργάνου Επιθεώρησης και Ελέγχου και άλλες διατάξεις» 
(ΦΕΚ Α 296). 

γ) Του άρθρου 28παραγρ. 17του Ν. 3147/2003 «Ρύθμι¬ 
ση θεμάτων αγροτικής γης, επίλυση ζητημάτων αποκατα- 
σταθέντων & αποκαθισταμένων κτηνοτροφών και άλλες 
διατάξεις» (ΦΕΚ Α 135). 

δ) Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, ελέγχου των δαπανών του κράτους και 
άλλες διατάξεις» (ΦΕΚ Α 247). 

ε) Του Ν.Δ/τος 131/1974 «Περί παροχής οικονομικών 
ενισχύσεων εις την γεωργικήν, κτηνοτροφικήν, δασικήν 
και αλιευτική παραγωγή» (ΦΕΚ Α 320), όπως τροποποιή¬ 
θηκε και συμπληρώθηκε με τους Ν. 1409/1983 (ΦΕΚ Α 
199), 2538/1997 (ΦΕΚ Α 242) και 2512/97 (ΦΕΚ Α 138). 

στ) Της παρ. 10 του άρθρου 39 του Ν. 2065/1992 «Ανα¬ 
μόρφωση της άμεσης φορολογίας και άλλες διατάξεις» 
(ΦΕΚ Α 113). 

ζ) Του Π.Δ/τος 81/2002 «Συγχώνευση Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ Α 57). 

2. Την υπ’ αριθμ. Υ1/10.3.2004 (ΦΕΚ Β 513) απόφαση 
Πρωθυπουργού «Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων». 

3. Την υπ’ αριθμ. 14650/ΔΙΟΕ85/17.3.2004 (ΦΕΚ Β 519) 
απόφαση του Πρωθυπουργού και Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

4. Τις Κοινοτικές Κατευθυντήριες Γραμμές για τις κρα¬ 
τικές ενισχύσεις στον τομέα της γεωργίας. 

5. Το υπ’ αριθμ. Ε (2004) 4287/26.10.2004 έγγραφο της 
Ευρωπαϊκής Ένωσης, αναφορικά με την έγκριση των 
κρατικών ενισχύσεων στην Ελλάδα Ν. 132/2004. 

6. Το υπ’ αριθμ. 22202/24.11.2004 έγγραφο του Οργανι¬ 
σμού Ελληνικών Γεωργικών Ασφαλίσεων (ΕΛ.Γ.Α.) - Ν.Π.I.Δ. 

7. Το γεγονός ότι από τις διατάξεις της απόφασης αυ¬ 
τής, η συνολική δαπάνη που απαιτείται για την υλοποίηση 
της παρούσας απόφασης ανέρχεται σε 20.000.000,00 Ευ¬ 
ρώ, τα οποία θα βαρύνουν τον τακτικό προϋπολογισμό 
του Υπουργείου Αγροτικής Ανάπτυξης και Τροφίμων, 
σύμφωνα με τις διατάξεις του άρθρου 13 του Ν. 
3074/2002, (Ε.Φ. 29 - 110 - Κ.Α.Ε. 2214 επιχορηγήσεις 
στον ΕΛ.Γ.Α.), αποφασίζουμε: 

Εγκρίνουμε τη λήψη των πιο κάτω μέτρων υπέρ των πα¬ 
ραγωγών της χώρας, των οποίων το πάγιο κεφάλαιο και ο 
εξοπλισμός των γεωργοκτηνοτροφικών και αλιευτικών 
τους εκμεταλλεύσεων ζημιώθηκαν από δυσμενείς καιρι¬ 
κές συνθήκες (παγετός, χιόνι, χιονοθύελλα, ανεμοθύελ¬ 
λα), κατά το χρονικό διάστημα 12-15 Φεβρουάριου 2004. 

Οι δικαιούχοι, οι τομείς ενισχύσεων, το ύψος των ενι¬ 
σχύσεων, οι όροι και οι προϋποθέσεις χορήγησης των ενι¬ 
σχύσεων, καθώς και οι γενικοί όροι εφαρμογής τους ορί¬ 
ζονται ως ακολούθως: 


Α. Οι ενισχύσεις που εγκρίνονται αφορούν: 

Ενισχύσεις για την αποκατάσταση των ζημιών σε πάγιο 
και έγγειο κεφάλαιο, καθώς και μηχανολογικό, γεωργικό 
και λοιπό εξοπλισμό. 

Β. Δικαιούχοι των Ενισχύσεων 

Δικαιούχοι των ενισχύσεων είναι οι κατά κύρια απασχό¬ 
ληση γεωργοί, καθώς και ορισμένες άλλες κατηγορίες 
προσώπων, όπως θα προσδιοριστούν με απόφαση του 
Υπουργού Αγροτικής Ανάπτυξης και Τροφίμων. 

Επίσης οικονομικής ενίσχυσης δικαιούνται οι κάτοχοι 
εκμεταλλεύσεων, των οποίων: 

• το πάγιο κεφάλαιό τους (γεωργοκτηνοτροφικά κτί- 
σματα, θερμοκήπια, καπνοξηραντήρια, περιφράξεις, τοι¬ 
χία αντιστήριξης, αγροί) 

• ο μηχανολογικός, γεωργικός και λοιπός εξοπλισμός 
τους (γεωργικά μηχανήματα, δίκτυα και σωλήνες μετα¬ 
φοράς νερού για άρδευση καλλιεργειών ή ύδρευση ζώ¬ 
ων, τα δίκτυα ελαιοσυλλογής, τα ελαιόπανα και τα μέσα 
κάλυψης των καλλιεργειών, πλαισιοκυψέλες χωρίς σμή¬ 
νος) 

ζημιώθηκε σε ποσοστό 10% και πάνω καιθαπροβούνσε 
ανακατασκευή, αντικατάσταση ή επισκευή αυτών. 

Το ύψος της χορηγούμενης οικονομικής ενίσχυσης εί¬ 
ναι ίσο με το 70% της δαπάνης αποκατάστασης των ζη¬ 
μιών (ανακατασκευής, αντικατάστασης ή επισκευής). 

Γ. ΔΙΑΔΙΚΑΣΤΙΚΑ 

1. Ο καθορισμός των δικαιούχων και η καταβολή των 
αναφερομένων οικονομικών ενισχύσεων θα γίνει από τον 
ΕΛ.Γ.Α. βάσει των στοιχείων εξατομίκευσης των ζημιών 
και διαπίστωσης της αποκατάστασης αυτών. Αποκλείο- 
νταιτων αναφερομένων οικονομικών ενισχύσεων οι αγρό¬ 
τες: 

• Που πήραν ή θα πάρουν άμεσα ή έμμεσα οικονομική 
ενίσχυση από άλλο φορέα του Δημοσίου για ζημιά που πε¬ 
ριλαμβάνεται στην παρούσα, εφόσον αυτή είναι ίση ή με¬ 
γαλύτερη από αυτήν που προβλέπεται στην παρούσα 
απόφαση, άλλως χορηγείται σ’ αυτούς η διαφορά, ώστε 
το άθροισμα των διαφόρων οικονομικών ενισχύσεων να 
μην υπερβαίνει την προβλεπόμενη στην απόφαση αυτή 
οικονομική ενίσχυση. 

• Που εξ’ αιτίας αδράνειας ή αμέλειάς τους υπέστησαν 
ζημιά ή υπήρξε επέκταση αυτής. 

2. Οι αναφερόμενες στην παρούσα απόφαση οικονομι¬ 
κές ενισχύσεις θα χορηγούνται στο σύνολό τους, εφόσον 
δεν υπερβαίνουν το 100% του κόστους αποκατάστασης. 

3. Οι ενταγμένοι στο υπόψη πρόγραμμα δικαιούχοι ανα¬ 
λαμβάνουν την υποχρέωση να αποδέχονται οποιονδήπο- 
τε έλεγχο και τις υποδείξεις που θα γίνονται από τις αρμό¬ 
διες Εθνικές ή Κοινοτικές Υπηρεσίες, άλλως θα επιστρέ¬ 
φουν εντόκως τα καταβληθέντα ποσά των ενισχύσεων. 

4. Η επιστροφή των αχρεωστήτως καταβληθέντων πο¬ 
σών θα γίνεται σύμφωνα με τις διατάξεις του Ν.Δ. 
356/1974 περί «κώδικος εισπράξεως Δημοσίων εσόδων», 
όπως κάθε φορά ισχύει. 

5. Ο Υπουργός Αγροτικής Ανάπτυξης & Τροφίμων δύ- 
ναται, με αποφάσεις του, να καθορίζει: 

• Τα απαραίτητα δικαιολογητικά και τον τρόπο πληρω¬ 
μής των αναφερομένων οικονομικών ενισχύσεων. 

• Το ανώτατο και κατώτατο ποσό ενίσχυσης κατάτομέα 
δραστηριότητας και δικαιούχο. 

• Σε ορισμένες ειδικές περιπτώσεις που κρίνει απαραί- 

τητο, προσδιορίζει (αναλογικά) το ποσό ή το ποσοστό των 
ενισχύσεων στα πλαίσια του προϋπολογισμού που έχει 
εγκριθεί για κάθε δραστηριότητα και των ποσοστών ενί¬ 
σχυσης που προβλέπονται στην παρούσα απόφαση, κα¬ 
θώς και κάθε άλλη λεπτομέρεια εφαρμογής της παρού¬ 
σας απόφασης. 

6. Στις περιπτώσεις που οι δικαιούχοι ενισχύσεων είχαν 
ασφαλιστεί σε ασφαλιστικό φορέα, τότε η ενίσχυση που 
προβλέπεται με την παρούσα απόφαση χορηγείται στο 
σύνολό της, εφόσον το άθροισμα της αποζημίωσης, που 
καταβάλλεται από τον ασφαλιστικό φορέα και της οικο¬ 
νομικής ενίσχυσης που καταβάλλεται από το παρόν πρό¬ 
γραμμα δεν υπερβαίνει το 100% της ζημιάς, άλλως αυτή 
μειώνεται αναλογικά. 

7. Τα παραστατικά που θα προσκομίσουν οι ζημιωθέντες 
δικαιούχοι για να πάρουν τις προβλεπόμενες οικονομικές 
ενισχύσεις, θα γίνονται δεκτά εφόσον έχουν ημερομηνία 
μεταγενέστερη της ημερομηνίας που συνέβη η ζημιά. 

8. Η αποκατάσταση των ζημιών, βάσει των ανωτέρω, θα 
πρέπει να ενεργηθεί σε αποκλειστική προθεσμία 4 ετών 
από την ημερομηνία ζημιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 3525.13/01/2004 (3) 

Κύρωση Συλλογικής Σύμβασης Εργασίας Πληρωμάτων 
Ρυμουλκών Βιομηχανικών Επιχειρήσεων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παράγραφος 1 και 5 του 
Α.Ν. 3276/1944 «περί Συλλογικών Συμβάσεων εν τη ναυτι¬ 
κή εργασία» όπως έχει τροποποιηθεί και ισχύει σήμερα. 

2. Το υπ’ αριθμ. 120/28.7.2004 έγγραφο του Πανελλήνι¬ 
ου Σωματείου Ρυμουλκών Βιομηχανίας, με το οποίο υπο¬ 
βλήθηκε για κύρωση η από 12.7.2004 Συλλογική Σύμβαση 
Εργασίας Πληρωμάτων Ρυμουλκών Βιομηχανικών Επι¬ 
χειρήσεων. 

3. Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας 
Πληρωμάτων Ρυμουλκών Βιομηχανικών Επιχειρήσεων, 
το κείμενο της οποίας υπογράφηκε την 12.7.2004 από 
τους νόμιμους εκπροσώπους του Συνδέσμου Ελληνικών 
Βιομηχανιών καιτου Πανελλήνιου Σωματείου Ρυμουλκών 
Βιομηχανίας, εκτός από: 

α)τοάρθρο8παρ. 1 αυτής, ως προς το σημείο που ανα- 
φέρεται στο άρθρο 3 του Ν. 3144/2003 επειδή με αυτό 
δεν ρυθμίζονται θέματα χορήγησης άδειας, 

β) το άρθρο 13 αυτής όσον αφορά τον καθορισμό Δώ¬ 
ρων Χριστουγέννων - Νέου Έτους και Πάσχα με αποφά¬ 
σεις ΥΕΝ, δεδομένου ότι δεν εκδίδονται τέτοιες Αποφά¬ 
σεις, 


γ) το άρθρο 17 αυτής, στο μέτρο που ανατίθεται προς 
το άρθρο 56 παρ. 1 του Ν.Δ. 187/1973 περί Κ.Δ.Ν.Δ. και 
την ασφάλιση ναυτικών σε άλλο φορέα εκτός ΝΑΤ. 

2. Η ισχύς της Συλλογικής Σύμβασης η οποία κυρώνεται 
με την απόφαση αυτή αρχίζει από την 1.1.2004 και λήγει 
σύμφωνα μετά οριζόμενα σ’ αυτή. 

3. Η απόφαση αυτή με το κείμενο της κυρούμενης Συλ¬ 
λογικής Σύμβασης να δημοσιευθούν στην Εφημερίδα της 
Κυβερνήσεως. 

Πειραιάς, 24 Δεκεμβρίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Ρυμουλκών 
Βιομηχανικών Επιχειρήσεων 

Στην Αθήνα σήμερα 12 Ιουλίου 2004, οι υπογράφοντες 
αφενός Ιωάννης Δραπανιώτης, Γενικός Διευθυντής, ως 
εκπρόσωπος του Συνδέσμου Ελληνικών Βιομηχανιών και 
αφετέρου Σπύρος Καράγιωργας και Αθανάσιος Δανού- 
σης, Πρόεδρος και Γενικός Γραμματέας αντίστοιχα του 
σωματείου με την επωνυμία ΠΑΝΕΛΛΗΝΙΟ ΣΩΜΑΤΕΙΟ 
ΡΥΜΟΥΛΚΩΝ ΒΙΟΜΗΧΑΝΙΑΣ, όλοι νόμιμα εξουσιοδοτη¬ 
μένοι για την υπογραφήτηςπαρούσαςΣΣΕ,συμφώνησαν 
και έκαναν δεκτά τα εξής: 

Άρθρο 1 

1. Αναγνωρίζεται και συμφωνείται ότι οι εργασίες των 
Ρυμουλκών των Βιομηχανικών Επιχειρήσεων είναι εντε¬ 
λώς διαφορετικές από τις εργασίες των Ρυμουλκών των 
λιμένων εσωτερικού. 

2. Για τον λόγο αυτό καταρτίζεται η παρούσα ΣΣΕ, η 
οποία δεσμεύει από τη μία μεριά τις Βιομηχανικές Επιχει¬ 
ρήσεις που λειτουργούν στην Ελλάδα και διαθέτουν ρυ¬ 
μουλκά και από την άλλη τα πληρώματα των Ρυμουλκών 
αυτών. 

3. Στην έννοια του όρου πληρώματα περιλαμβάνονται 
αυτοί που αναφέρονται στο άρθρο 3 της παρούσας. 

Άρθρο 2 

1. Η εβδομαδιαία απασχόληση των πληρωμάτων των 
ρυμουλκών των βιομηχανικών επιχειρήσεων καθορίζεται 
σε 40 ώρες, οι οποίες κατανέμονται ανάλογα στις ημέρες 
της εβδομάδας από Δευτέρα μέχρι και Παρασκευή. Είναι 
δε το ωράριο αυτό αντίστοιχο με το ακολουθούμενο από 
το υπόλοιπο εργατοτεχνικό προσωπικό της κάθε βιομη¬ 
χανικής επιχείρησης. 

2. Αναγνωρίζεται, ότι είναι υποχρέωση των πληρωμά¬ 
των, λόγω της φύσης της εργασίας τους, να εργάζονται 
το Σάββατο, τις Κυριακές και τις αργίες, εφόσον τους ζη¬ 
τηθεί κατά τη λήξη της εργασίας της τελευταίας εργάσι¬ 
μης ημέρας. 

3. Όσοι εργάζονται το Σάββατο, λαμβάνουν προσαύξη- 
ση 75% επί του ωρομισθίου που είναι ίσο με το 1/166,667 
του μηνιαίου μισθού τους, για τις ώρες εργασίες που 
πραγματοποίησαν. 

4. Αναγνωρίζεται ότι η απασχόληση των πληρωμάτων 
των ρυμουλκών, εφόσον εργασθούντο Σάββατο, την Κυ- 

ριακή ή τις αργίες, δεν θα είναι λιγότερο από πέντε ώρες 
για κάθε ημέρα. 

5. Η απασχόληση των πληρωμάτων των ρυμουλκών κα¬ 
τά το Σάββατο τις Κυριακές ή τις αργίες, θα κατανέμεται, 
εφόσον τούτο είναι δυνατόν, ισομερώς σε όλα τα ρυ¬ 
μουλκά. 

Άρθρο 3 

1. Με βάση την ημερήσια εργασία που καθορίζεται στο 
άρθρο 2 παρ. 1 της παρούσας, οι βασικοί μηνιαίοι μισθοί 
των πληρωμάτων των ρυμουλκών, διαμορφώνονται ως 
εξής: 

Ειδικότητα Βασικός μηνιαίος μισθός σε Ευρώ 



1.1.2004 

1.7.2004 

Κυβερνήτης 

1.050,00 

1.100,00 

Προϊστάμενος Μηχανικός 

1.045,00 

1.090,00 

Υφιστάμενος Μηχανικός 

870,00 

895,00 

λιπαντής 

830,00 

855,00 

Ναύτης 

815,00 

840,00 


2. Οι μισθοί της παραγράφου 1 αυξάνονται για το 2005 
κατά ποσοστό 6%. Η αύξηση αυτή θα δοθεί σε δύο ισό¬ 
ποσες δόσεις, δηλαδή την 1.1.2005 σε ποσοστό 3% στους 
μισθούς όπως έχουν διαμορφωθεί την 31.12.2004 και την 
1.7.2005 σε ποσοστό 3% στους μισθούς όπως έχουν δια¬ 
μορφωθεί την 30.6.2005. 

3. Όσοι αμείβονται με ημερομίσθιο θα παίρνουν σαν 
ημερομίσθιο το 1/25 του βασικού μηνιαίου μισθού που κα¬ 
τά τα παραπάνω αντιστοιχεί στην ειδικότητα τους. 

Άρθρο 4 

1. Τα πληρώματα των ρυμουλκών κατατάσσονται από 
τη βιομηχανική επιχείρηση σε βάρδιες, όπως αυτές ακο¬ 
λουθούνται από το υπόλοιπο εργατοτεχνικό προσωπικό 
της, το δε ωράριό τους συμπίπτει με την έναρξη και τη λή¬ 
ξη της βάρδιας στην οποία κατατάγηκαν. 

2. Τόπος εργασίας είναι το ρυμουλκό. Οι εργαζόμενοι 
είναι υποχρεωμένοι να βρίσκονται κατά την έναρξη της 
βάρδιας πάνω στο ρυμουλκό και να φεύγουν από αυτό κα¬ 
τά τη λήξη της βάρδιας. Χρόνος μετάβασης και επιστρο¬ 
φής από το ρυμουλκό δεν θεωρείται χρόνος εργασίας. 

3. Η βιομηχανική επιχείρηση δικαιούται πάντοτε ελεύ¬ 
θερα να μεταθέτει τα πληρώματα από ρυμουλκό σε ρυ¬ 
μουλκό και από βάρδια σε βάρδια, ανάλογα με τις ανά¬ 
γκες που παρουσιάζονται κάθε φορά. 

Άρθρο 5 

1. Εφόσονταπληρώματα διαταχθούν να εργασθούνπέ¬ 
ρα από το ημερήσιο ωράριο που καθορίζεται από την επι¬ 
χείρηση, υποχρεούνται να προσφέρουν υπερωριακή ερ¬ 
γασία, αντί ωρομισθίου που είναι ίσο με το 1/166,667 του 
μηνιαίου μισθού τους, προσαυξημένο κατά 75%. 

2. Αυτοί που δεν εκτελούν διατεταγμένη εργασία, δεν 
αμείβονται για όσο χρόνο θα παρέμειναν τυχόν στους τό¬ 
πους εργασίας. 

Άρθρο 6 

1. Αυτοί που εργάζονται κατά τις νυκτερινές ώρες 
(22.00-06.00) παίρνουν προσαύξηση από 25% στα ωρομί¬ 
σθια που αντιστοιχούν στις νυκτερινές ώρες εργασίας 
που πραγματοποίησαν. 


2. Η εργασία κατά τη νύκτα, στην οποία συμπεριλαμβά- 
νεται και η υπερωριακή εργασία, είναι υποχρεωτική. 

Άρθρο 7 

1. Αυτοί που εργάζονται Κυριακές ή αργίες, παίρνουν 
προσαύξηση 100%επίτου ωρομισθίου που είναι ίσο με το 
1/166,667 του μηνιαίου μισθού τους, όπως ορίζεται από 
το άρθρο 3 της παρούσας Συλλογικής Σύμβασης Εργα¬ 
σίας για τις ώρες που πραγματοποίησαν. 

2. Σαν ημέρες αργίας καθορίζονται οι παρακάτω: 

Η 1η του έτους 

Τα Θεοφάνια 

Η 25η Μαρτίου 

Η Καθαρά Δευτέρα 

Η 1η Μαίου 

Η Μεγάλη Παρασκευή 

Η Δευτέρα του Πάσχα 

Η Γιορτή της Κοιμήσεως της Θεοτόκου 

Η 28η Οκτωβρίου 

Τα Χριστούγεννα 

Η 2η ημέρα των Χριστουγέννων 

Η Γ ιορτή του Αγίου Νικολάου 

Άρθρο 8 

1. Οι εργαζόμενοι δικαιούνται 30 συνεχείς ημέρες με 
πλήρεις αποδοχές άδεια, στις οποίες περιλαμβάνονται 
και οι αργίες που αναφέρονται στο άρθρο 7 παρ. 2, τα 
Σάββατα και οι Κυριακές. Η άδεια αυτή χορηγείται σύμ¬ 
φωνα με το άρθρο 3του Ν. 3144/2003. 

2. Εργαζόμενοι που έχουν συμπληρώσει υπηρεσία 10 
ετών στον ίδιο εργοδότη ή προϋπηρεσία 12 ετών σε οποι- 
οδήποτε εργοδότη και με οποιαδήποτε σχέση εργασίας, 
δικαιούνται άδεια 30 εργάσιμων ημερών, αν εφαρμόζεται 
σύστημα εξαήμερης εβδομαδιαίας εργασίας ή 25 εργά¬ 
σιμων ημερών αν εφαρμόζεται σύστημα πενθήμερης 
εβδομαδιαίας εργασίας. 

3. Σ’ αυτούς που δικαιούνται άδεια με πλήρεις αποδο¬ 
χές καταβάλλεται επιπλέον και επίδομα αδείας, που είναι 
ίσο με το μισό των μηνιαίων αποδοχών τους. 

4. Η χορήγηση της αδείας με αποδοχές καθορίζεται 
ανάλογα με τις ανάγκες της βιομηχανικής επιχείρησης. Η 
μη χορήγηση αδείας με αποδοχές, έναντι καταβολής της 
νόμιμης αποζημίωσης, απαγορεύεται. 

5. Όσοι αποχωρούν πριν συμπληρώσουν ένα χρόνο συ¬ 
νεχούς υπηρεσίας στην ίδια βιομηχανική επιχείρηση, δι¬ 
καιούνται σαν αποζημίωση αδείας, τις τακτικές αποδοχές 
δυόμισι ημερών, για κάθε μήνα εργασίας, όπως επίσης 
και επίδομα αδείας ίσο με τις αποδοχές της αδείας, που 
δεν μπορεί όμως να υπερβεί τα 13 ημερομίσθια ή το μισό 
του μηνιαίου μισθού. 

6. Σε περίπτωση καταγγελίας της σύμβασης εργασίας 
ισχύουν οι διατάξεις που προβλέπονται από τη σχετική 
Ναυτική Νομοθεσία ή τις ισχύουσες ΣΣΕ ή διμερείς συμ¬ 
φωνίες ή το έθιμο κάθε επιχείρησης. 

7.0 χρόνος της ετήσιας άδειας με αποδοχές θεωρείται 
σαν διακοπή λόγω αδείας από την εργασία. 

8. Η επιχείρηση υποχρεούται να ξανατοποθετήσει τον 
εργαζόμενο που τελειώνει την άδεια του στο ίδιο ή σε άλ¬ 
λο ρυμουλκό. Σε περίπτωση που στο διάστημα της αδεί¬ 
ας του εργαζόμενου μειωθεί ο αριθμός των ρυμουλκών 
και κατά συνέπεια και ο αριθμός των πληρωμάτων, η επι- 

χείρηση υπόσχεται να καταβάλλει κάθε προσπάθεια να 
του εξασφαλίσει εργασία, εφόσον είναι δυνατό, μέσα 
στην ίδια επιχείρηση. 

9. Στους εργαζόμενους που καλύπτει η παρούσα ΣΣΕ 
χορηγείται 1 ημέρα άδειας μετ’ αποδοχών το χρόνο για 
την συμμετοχή τους σε εξετάσεις διπλωμάτων Εμπορι¬ 
κού Ναυτικού ή για την ανανέωση του ναυτικού τους φυλ¬ 
λαδίου, εφόσον αυτά αποδεικνύονται. 

10. Οι επιχειρήσεις έχουν την υποχρέωση να ναυτολο¬ 
γούν άμεσα ως πλοιάρχους, στη θέση τους Κυβερνήτη 
Ρ/Κ, τους κατόχους των πιστοποιητικών Α, Β, Γ πλοιάρχου, 
μόνο για όσο χρονικό διάστημα απαιτείται ως αναγνωρι¬ 
σμένη θαλάσσια υπηρεσία για την ανανέωση ισχύος των 
πιστοποιητικών κατά την διάρκεια των προηγούμενων πέ¬ 
ντε ετών, και θα αμείβονται με το μισθό του Κυβερνήτη 
Ρ/Κ όπως προβλέπει η παρούσα ΣΣΕ. 

11. Όσοι συμμετέχουν σε πρόγραμμα για μεταπτυχιακό 
δίπλωμα ετήσιας τουλάχιστον φοίτησης ή διδακτορικό δί¬ 
πλωμα ΑΕΙ και ΤΕΙ της ημεδαπής ή της αλλοδαπής, δικαι¬ 
ούνται άδεια 10 εργάσιμων ημερών. Η άδεια αυτή είναι 
άνευ αποδοχών από τον εργοδότη, χορηγείται σε συνε¬ 
χείς ημέρες ή τμηματικά και ανεξάρτητα από την ηλικία 
του/της δικαιούχου και ισχύει μέχρι δύο έτη. 

Άρθρο 9 

1. Τα πληρώματα των ρυμουλκών οφείλουν να εκτελούν 
πρόθυμα και ευσυνείδητα την αποστολή τους και την ερ¬ 
γασία τους και υποχρεούνται ιδιαίτερα στην καλή συντή¬ 
ρηση των σκαφών τους κατά τις ώρες της απραξίας και 
της παραμονής τους σ’ αυτά, ακόμη δε στην άρτια και χω¬ 
ρίς καμία κωλυσιεργία εκτέλεση των εντολών που λαμβά¬ 
νουν για την κάλυψη των αναγκών σε όλο το 24ωρο, με τις 
προϋποθέσεις της παρούσας και ιδιαίτερα για την εξυπη¬ 
ρέτηση εκτάκτων αναγκών (παροχή βοήθειας κλπ). 

2. Σε περίπτωση έκτακτης ανάγκης, πυρκαγιάς ή δυ¬ 
σμενών καιρικών συνθηκών, τα πληρώματα μόλις ειδο¬ 
ποιηθούν, ανεξάρτητα από ημέρα και ώρα, υποχρεούνται 
να προσέλθουν αμέσως στα σκάφη τους και να προσφέ¬ 
ρουν τις υπηρεσίες τους. 

3. Τα πληρώματα ρυμουλκών που δουλεύουν στις νυ¬ 
κτερινές βάρδιες οφείλουν να παραμένουν άγρυπνα κατά 
την διάρκεια της βάρδιας τους. 

4. Γ ενικά, τα πληρώματα των ρυμουλκών υποχρεούνται 
να συμβάλλουν για την ομαλή και σύμφωνα με την ναυτι¬ 
κή τέχνη και εμπειρία διεξαγωγή της υπηρεσίας τους για 
την εκπλήρωση της αποστολής των ρυμουλκών. 

Άρθρο 10 

1. Στα πληρώματα των ρυμουλκών χορηγείται από τη 
βιομηχανική επιχείρηση από μία φόρμα εργασίας ανά 
εξάμηνο, ένα αδιάβροχο και ένα ζευγάρι παπούτσια που 
ανήκουν στον εργοδότη και αντικαθίστανται όχι νωρίτερα 
από το έτος ή όταν φθαρούν. Επίσης χορηγείται ένα ζευ¬ 
γάρι γάντια εργασίας ανά τετράμηνο, με την προϋπόθεση 
ότι θα παραδοθούν τα φθαρμένα. 

2. Αυτοί που τους χορηγούνται τα παραπάνω είδη υπο- 
χρεούνται να τα διατηρούν σε καλή κατάσταση. 

Άρθρο 11 

Ο Κανονισμός Εργασίας που ισχύει κάθε φορά στη Βιο¬ 


μηχανική Επιχείρηση εφαρμόζεται και για τα πληρώματα 
των ρυμουλκών. 

Άρθρο 12 

1. Οι εργαζόμενοι στην ανοικτή θάλασσα, για οκτάωρο 
εργασία, αμείβονται όπως καθορίζεται στο άρθρο 3. 

2. Οι εργαζόμενοι στην ανοικτή θάλασσα, εφόσονπραγ- 
ματοποιήσουν υπερωριακή εργασία, αμείβονται όπως 
καθορίζεται στο άρθρο 5. 

3. Οι εργαζόμενοι στην ανοικτή θάλασσα δικαιούνται 
της τροφοδοσίας σε είδος που προβλέπεται από τον νό¬ 
μο, για όσο χρόνο βρίσκονται σε ανοικτή θάλασσα. 

Άρθρο 13 

Στα πληρώματα των ρυμουλκών καταβάλλονται τα κα¬ 
θοριζόμενα από τις σχετικές υπουργικές αποφάσεις του 
Υπουργείου Εμπορικής Ναυτιλίας, Δώρα Χριστουγέννων 
- Νέου Έτους και Πάσχα. 

Άρθρο 14 

1. Με την παρούσα Συλλογική Σύμβαση Εργασίας χο¬ 
ρηγείται Επίδομα Κυριακών σε ποσοστό 22%, το οποίο 
υπολογίζεται επί του βασικού μηνιαίου μισθού όπως δια¬ 
μορφώνεται στο άρθρο 3 αυτής της ΣΣΕ με τις ανά εξά¬ 
μηνο διακρίσεις. Το επίδομα αυτό χορηγείται σε όλα ανε¬ 
ξαιρέτως τα μέλη του πληρώματος, ανεξάρτητα από το 
ανπροσφέρεται ή όχι εκ μέρους τους υπηρεσία σε ημέρα 
Κυριακή. 

Η καταβολή αυτού του επιδόματος θα ολοκληρωθεί σε 
δύο δόσεις, δηλαδή 11% από 1.7.2004 και 11% από 
1.1.2005. 

2. Στα πληρώματα των ρυμουλκών που έχουν συμπλη¬ 
ρώσει ή που συμπληρώνουν τριετή υπηρεσία σε ρυμουλ¬ 
κά της ίδιας βιομηχανικής επιχείρησης, χορηγείται επίδο¬ 
μα πολυετούς υπηρεσίας το οποίο υπολογίζεται επί του 
βασικού μηνιαίου μισθού τους όπως διαμορφώνεται στο 
άρθρο 3 αυτής της ΣΣΕ με τις ανά εξάμηνο διακρίσεις. Το 
επίδομα αυτό ανέρχεται σε ποσοστό 5% για κάθε τριετία 
και χορηγείται μέχρι επτά (7) τριετίες. 

3. Χορηγείται επίσης στα πληρώματα των ρυμουλκών 
επίδομα γάμου σε ποσοστό 10% υπολογιζόμενο ομοίως 
στους βασικούς μισθούς. 

4. Σ’ αυτούς που λαμβάνουν μισθούς μεγαλύτερους απ’ 
αυτούς που καθορίζονται από την παρούσα ΣΣΕ και ειδι¬ 
κά στο παραπάνω απ’ αυτό που ισχύει ή πρόκειται να ισχύ- 
σει νόμιμο κατώτατο όριο, περιλαμβάνονται και συμψηφί¬ 
ζονται τα παραπάνω επιδόματα. 

Άρθρο 15 

1. Εργαζόμενοι και εργαζόμενες, που συνάπτουν γάμο 
δικαιούνται να πάρουν άδεια γάμου πέντε (5) εργάσιμων 
ημερών με αποδοχές, η οποία δεν συμψηφίζεται με την 
ετήσια κανονική άδεια που προβλέπεται από τον Α.Ν. 
539/1945. 

Με τη ΕΓΣΣΕ 2000-2001, η άδεια αυτή προσαυξάνεται 
σε έξι (6) εργάσιμες ημέρες για όσους εργάζονται εξαή- 
μερο και παραμένει σε πέντε (5) εργάσιμες ημέρες για 
όσους εργάζονται πενθήμερο. 

Σε περίπτωση γεννήσεως τέκνου ο πατέρας δικαιούται 
δύο ημέρες άδεια με αποδοχές για κάθε τέκνο. 

2. Το μειωμένο ωράριο («άδεια») φροντίδας παιδιώντου 
άρθρου 9 της ΕΓΣΣΕ του έτους 1993, όπως έχει τροπο- 

ποιηθεί και ισχύει, δικαιούται ο/η εργαζόμενος/-η με αίτη¬ 
ση του/της νατό ζητήσει εναλλακτικά ως συνεχόμενη ισό¬ 
χρονη άδεια με αποδοχές, εντός της χρονικής περιόδου 
κατά την οποία δικαιούται μειωμένου ωραρίου για τη φρο¬ 
ντίδα του παιδιού. 

Η εναλλακτική χορήγηση της άδειας προϋποθέτει συμ¬ 
φωνία του εργοδότη και χορηγείται εφάπαξ ή τμηματικά. 

3. Στους εργαζόμενους (-ες), που έχουν χηρέψει και 
στον άγαμο (η) γονέα, που έχουν την επιμέλεια του παιδι¬ 
ού, χορηγείται άδεια με αποδοχές έξι (6) εργασίμων ημε- 
ρώντο χρόνο, πέραν αυτής που δικαιούται από άλλες δια¬ 
τάξεις. Γονέας με τρία (3) παιδιά ή περισσότερα, δικαιού¬ 
ται άδεια οκτώ (8) εργασίμων ημερών. 

Η άδεια αυτή χορηγείται λόγω αυξημένων αναγκών 
φροντίδας των παιδιών ηλικίας μέχρι δώδεκα (12) ετών 
συμπληρωμένων, χορηγείται εφάπαξ ή τμηματικά μετά 
από συνεννόηση με τον εργοδότη, σύμφωνα με τις ανά¬ 
γκες του γονέα και δεν πρέπει να συ μπίπτει χρονικά με την 
αρχή ή το τέλος της ετήσιας κανονικής άδειας. 

Άρθρο 16 

1. Η άδεια του άρθρου 7του Ν. 1483/1984 σε περίπτω¬ 
ση ασθένειας εξαρτώμενων παιδιών καθορίζεται σε 12 
εργάσιμες ημέρες κατ’ έτος, εφόσον ο/η εργαζόμενος/η 
έχει τρία παιδιά και πάνω. 

2. Στους εργαζόμενους με εξαρτημένη σχέση εργασίας 
χορηγείται άδεια δύο (2) ημερών με αποδοχές σε περί¬ 
πτωση θανάτου συγγενούς. Η διάταξη αφορά στο σύζυ¬ 
γο, στα τέκνα, στους γονείς, και στους αδελφούς. 

3. Για τη διευκόλυνση της συμμετοχής των εργαζομέ¬ 
νων ως εθελοντών κατά τους Ολυμπιακούς Αγώνες του 
2004, χορηγείται άδεια με αποδοχές επιπλέον αυτών που 
δικαιούνται με τις κείμενες διατάξεις. 

Την άδεια δικαιούνται όσοι απασχοληθούν σε επίσημο 
εθελοντικό πρόγραμμα και είναι ίση με το ήμισυ των ημε- 
ρώντης εθελοντικής απασχόλησης και εκπαίδευσης τους 
για τους Αγώνες, με ανώτατο όριο ημερών αυτής της 
άδειας τις δέκα (10) ημέρες. 

Ο χρόνος απουσίας συναρτάται με τις ανάγκες του επί¬ 
σημου εθελοντικού προγράμματος, που συμμετέχει ο ερ¬ 
γαζόμενος και εφ’ όσον συμπίπτει με ημέρες κανονικής 
του αδείας χορηγείται κατόπιν συμφωνίας με τον εργο¬ 
δότη μετά την 1η Οκτωβρίου του 2004. 

Οι αποδοχές που καταβάλλει ο εργοδότης για τις ημέ¬ 
ρες αυτής της άδειας είναι αυτές, που θα κατέβαλε στον 
εργαζόμενο, εάν εργαζόταν, χωρίς επιπλέον επίδομα 
αδείας. 

Άρθρο 17 

Τα πληρώματα των ρυμουλκών είναι ναυτικοί και έχει σ’ 
αυτούς εφαρμογή ή ναυτική νομοθεσία, ανεξάρτητα από 
το εάν ορισμένοι από τα πληρώματα είναι ή θέλουν να εί¬ 
ναι ασφαλισμένοι στο ΙΚΑλόγω έλλειψης προσωρινά ναυ¬ 
τικού φυλλαδίου. 

Άρθρο 18 

Σε περίπτωση ατυχήματος ή ασθένειας, καταβάλλονται 
οι καθοριζόμενες από τη σχετική Ναυτική Νομοθεσία 
αποδοχές και λοιπές αποζημιώσεις. 

Άρθρο 19 

Οι αναλογίες κρατήσεως προς τα ασφαλιστικά ταμεία 


ΝΑΤ, ΤΗΑΚΕΝ, ΤΠΚΕΝ και ΙΚΑ βαρύνουν τον εργοδότη 
και τον εργαζόμενο, κατά την νόμιμη αναλογία. 

Άρθρο 20 

Αποδοχές ανώτερες στο σύνολο τους από αυτές που 
καθορίζει η παρούσα συλλογική σύμβαση ή ευνοϊκότεροι 
όροι εργασίας, που προβλέπεται από νόμους, διατάγμα¬ 
τα, εσωτερικούς κανονισμούς, έθιμα ή ατομικές συμβά¬ 
σεις εργασίας, δεν θίγονται από τις διατάξεις τις παρού¬ 
σας. 

Άρθρο 21 

1. Η παρούσα ΣΣΕ με τις παραπάνω διακρίσεις θα ισχύ¬ 
ει από 1.1.2004. 

2. Η καταγγελία της παρούσας σύμβασης προϋποθέτει 
τετράμηνη προειδοποίηση από αυτόν που την καταγγέλ¬ 
λει, για να υπάρξει επαρκής χρόνος συνεννόησης. 

Ύστερα από όσα πιο πάνω συμφωνήθηκαν, συντάχθη¬ 
κε σε πίστωση η παρούσα η οποία υπογράφεται όπως 
ακολουθεί, θα υποβληθεί δε αρμόδια για να κυρωθεί. 

Οι Συμβαλλόμενοι 

Για τον Σύνδεσμο Γιατο Πανελλήνιο Σωματείο 

Ρυμουλκών Βιομηχανίας 
Ο Γ ενικός Διευθυντής Ο Πρόεδρος 

ΙΩΑΝΝΗΣ ΔΡΑΠΑΝΙΩΤΗΣ ΣΠ.ΚΑΡΑΓΙΩΡΓΑΣ 

Ο Γεν. Γραμματέας 
ΑΘ. ΔΑΝΟΥΣΗΣ 

-♦- 

Αριθ.9164 (4) 

Απόσχιση μέρους της Δημοτικής Επιχείρησης Έργων 
Αλεξ/πολης (ΔΕΠΕΑ) & μεταφοράς του στην ΑΝΕΤΑ 
ΑΕ και διάλυση του υπολοίπου μέρους αυτής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τις διατάξεις των άρθρων 277 και 284 του Π.Δ 
410/1995 (Δ.Κ.Κ.) 

3. Τις διατάξεις της υπ’ αριθ. 25027/1984 (ΦΕΚ 244 Β') 
απόφασης Υπουργού Εσωτερικών «Καθορισμός ανα¬ 
γκαίων λεπτομερειών για την εφαρμογή των διατάξεων 
των άρθρων 205 έως213του Ν. 1065/1980 κ.λπ.». 

4. Την υπ’ αριθμ. 509/2000 ατομική γνωμοδότηση του 
Γ ραφείου Νομικού Συμβούλου του ΥΠΕΣΔΔΑ, που έγινε 
αποδεκτή από τον Υφυπουργό Εσωτ. Δημ.Δ/σης και 
Αποκ/σης (έγγραφο ΥΠΕΣΔΔΑ 33888/17.11.2000). 

5. Τις υπ’ αριθμ. 466/2004 και 467/2004 αποφάσεις Δ.Σ 
Αλεξ/πολης οι οποίες ακυρώθηκαν με την υπ’ αριθ. 
182/22.11.2004 απόφαση της Επιτροπής του άρθρου 18 
Ν. 2218/1994 ύστερα από προσφυγή. 

6. Την υπ’ αριθμ. 49854/20.8.1984 (ΦΕΚ 646 Β') Υπουργού 
Εσωτερικών περί σύστασης Δημοτικής Επιχείρησης Έρ¬ 
γων Αλεξ/πολης, όπως ισχύει με τις τροποποιήσεις της κα¬ 
θώς καιτηνυπ’ αριθ. 78/1996 απόφαση του Δ.Σ. Αλεξ/πολης 
(ΦΕΚ 459/17.6.1996 τ.Β'), σχετικά με την παράταση της 
διάρκειας λειτουργίας της ΔΕΠΕΑ μέχρι το έτος 2014. 

7. Την υπ’ αριθμ. 517/2004 απόφαση του Δημοτικού 
Συμβουλίου Αλεξ/πολης, σχετικά με την απόσχιση μέ¬ 
ρους της ΔΕΠΕΑ και τη μεταφοράτου στηνΑΝΕΤΑΑΕ και 
τη διάλυση του υπολοίπου μέρους της ΔΕΠΕΑ. 

8. Την υπ’ αριθμ. 518/2004 απόφαση του Δ.Σ. Αλεξ/πο¬ 
λης περί συμμετοχής του Δήμου στην αύξηση του μετοχι¬ 
κού κεφαλαίου της ΑΝΕΤΑ ΑΕ. 

9. Το επιχειρησιακό σχέδιο της ΔΕΠΕΑ (Αύγουστος 
2004), που επέχει θέση οικονομοτεχνικής μελέτης. 

10. Την υπ’ αριθμ. 23/3,4,5 & 6/24.11.2004 απόφαση της 
Επιτροπήςτου άρθρου 18του Ν. 2218/1994 με την οποία 
θεωρήθηκαν νόμιμες οι αριθ. 517/2004 και 518/2004 απο¬ 
φάσεις του Δ.Σ. Αλεξ/πολης, ύστερα από προσφυγές. 

11. Την από 30.9.2004 έκθεση της Εκτιμητικής Επιτρο¬ 
πής του άρθρου 9του Ν. 2190/1920. 

12. Τις διατάξεις του άρθρου 29Α του Ν. 1558/1985 το 
οποίο προστέθηκε με το άρθρο 27 του Ν. 2081/92 καιαντι- 
καταστάθηκε από το άρθρο 1 παρ. 2 του Ν. 2469/1997. 

13. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Αλεξ/πολης, ποσού 321.705,94 ευρώ. 

14. Τις υπ’ αριθμ. 4308/6.7.2001 και 2550/1.10.2003 
αποφάσεις Γεν. Γραμμ. Περιφ. Α.Μ.Θ. «Μεταβίβαση αρ¬ 
μοδιοτήτων στους Δ/ντές Τοπ. Αυτ/σεων και στους Τμη- 
ματάρχεςτων ιδίων Υπηρεσιών», αποφασίζουμε: 

Επικυρώνουμε την υπ’ αριθμ. 517/2004 απόφαση του 
Δημοτικού Συμβουλίου Αλεξ/πολης που αφορά: 

Α) Την απόσχιση του μέρους «Ασφαλτοστρώσεις και 
συντήρηση του οδικού δικτύου του κλάδου «Ανάληψη της 
κατασκευής έργων (ασφαλτοστρώσεις, συντήρηση του 
οδικού δικτύου, τεχνικών έργων κ.τ.λ) στο Ν. Έβρου» της 
ΔΕΠΕΑ καιτη μεταφοράτου και απορρόφηση αυτού στον 
ήδη υπάρχοντα κλάδο «Εκπόνηση μελετών κατασκευής 
τεχνικών έργων, εκτέλεσης μεταφορικών εργασιών και 
πραγματοποίηση επενδύσεων για την ευρύτερη ανάπτυ¬ 
ξη της περιοχής» της δημοτικής επιχείρησης ΑΝΕΤΑ ΑΕ. 

Την περιέλευση των περιουσιακών στοιχείων (όπως αυ¬ 
τά εκτιμήθηκαν από την επιτροπή του άρθρου 9 του Ν. 
2190/1920) υπό την αίρεση άρσης των κατασχέσεων 
επ’αυτών (όπου συντρέχει περίπτωση), του ανωτέρω κλά¬ 
δου που αποσχίζεται, στο Δήμο Αλεξ/πολης και την πα¬ 
ραχώρηση τους στη συνέχεια στην ΑΝΕΤΑ ΑΕ. 

Β) Τη διάλυση του υπολοίπου μέρους της Δημοτικής 
Επιχείρησης Έργων Αλεξ/πολης (ΔΕΠΕΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 31 Δεκεμβρίου 2004 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-*- 

Αριθ. 17634 (5) 

Τροποποίηση της συστατικής πράξηςτης Δημοτικής Επιχεί¬ 
ρησης Ανάπτυξης Δήμου Φαλαισίας Νομού Αρκαδίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 277 έως 284 του Π.Δ/τος 
410/1995 όπως ισχύουν. 


2. Τις διατάξεις των άρθρων 1,2, 6 και 11 παρ. 23 και 24 
του Ν.2503/1997 (ΦΕΚ 107 /Α/ 20.5.1997), που αφορά τη 
Διοίκηση, Οργάνωση, Στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις. 

3. Τιςδιατάξειςτου Ν.2839/2000 (ΦΕΚ 196/Α/12.9.2000) 
που αφορά ρυθμίσεις θεμάτων του Υπουργείου Εσωτερι¬ 
κών Δημόσιας Διοίκησης και Αποκέντρωσης. 

4. Τις διατάξεις της 25027/9.4.1984 απόφασης του 
Υπουργείου Εσωτερικών (ΦΕΚ 244/Β/19.4.1984). 

5. Τις 116/2001 και 141/2001 αποφάσειςτου Δημοτικού 
Συμβουλίου Δήμου Φαλαισίας Νομού Αρκαδίας που αφο¬ 
ρούν τη σύσταση αμιγούς δημοτικής επιχείρησης με την 
επωνυμία «Δημοτική Επιχείρηση Ανάπτυξης Δήμου Φα- 
λαισίας». 

6. Την 13766/15.10.2001 (ΦΕΚ 1410/Β/22.10.2001) από¬ 
φασή μας με την οποία συστάθηκε η αμιγής Δημοτική Επι¬ 
χείρηση Ανάπτυξης Δήμου Φαλαισίας. 

7. Την 167/2004 απόφαση του Δημοτικού Συμβουλίου 
Φαλαισίας με την οποία τροποποιεί την υπ’ αριθμ. 
116/2001 όμοια απόφασή του περί σύστασης της Δημοτι¬ 
κής Επιχείρησης Ανάπτυξης Δήμου Φαλαισίας ως προς 
τους σκοπούς και το αρχικό κεφάλαιο της Επιχείρησης, 
αποφασίζουμε: 

Τροποποιούμετην 13766/15.10.2001 απόφασή μας που 
αφορά τη σύσταση της Δημοτικής Επιχείρησης Ανάπτυ¬ 
ξης Δήμου Φαλαισίας Νομού Αρκαδίας ως προς την πα¬ 
ράγραφο 6 η οποία αντικαθίσταται και έχει ως εξής: 

«6. Σκοποί της Επιχείρησης είναι: 

Α) Η οργάνωση υπηρεσιών κοινωνικής πολιτικής 

Β) Η ανάληψη δραστηριοτήτων που έχουν σχέση με την 
πολιτιστική ανάπτυξη 

Γ) Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

Δ) Η υλοποίηση εκπαιδευτικών και επιμορφωτικών προ¬ 
γραμμάτων 

Ε) Η τουριστική ανάπτυξη γενικώς 

ΣΤ) Η ολοκληρωμένη ανάπτυξη της περιοχής 

Ζ) Η περιβαλλοντική ευαισθητοποίηση και η διαχείριση 
του περιβάλλοντος 

Η) Η εκδοτική και εκτυπωτική δραστηριότητα 

Θ) Η ανάπτυξη του αθλητισμού 

I) Η ανάληψη και υλοποίηση κοινοτικών (ΕΈ) και εθνι¬ 
κών Προγραμμάτων 

Κ) Η κατασκευή, συντήρηση και επίβλεψη δημοσίων, 
δημοτικών και ιδιωτικών έργων, οι οικιστικές αναπλάσεις, 
η διαμόρφωση κοινόχρηστων χώρων, η κατασκευή και 
συντήρηση έργων υποδομών, η συντήρηση των σχολικών 
κτιρίων και γενικά των εγκαταστάσεων του Δήμου. 

ΚΑ) Κάθε άλλη επιχειρηματική δραστηριότητα για την 
ανάπτυξη του πρωτογενή, δευτερογενή και τριτογενή το¬ 
μέα, την αξιοποίηση και εκμετάλλευση ακινήτων και χώ¬ 
ρων ιδιοκτησίας του Δήμου και η δημιουργία βιώσιμων 
λοιπών επιχειρηματικών δραστηριοτήτων. 

Το αρχικό κεφάλαιο της Επιχείρησης αυξάνεται κατά 
20.000,00 ΕΥΡΩ με αποτέλεσμα το κεφάλαιο αυτής να 
διαμορφωθεί συνολικά στο ύψος των 49.347,03 ΕΥΡΩ. 

Κατά τα λοιπά για τη σύσταση της Επιχείρησης αυτής 
ισχύει η 13766/25.10.2001 (ΦΕΚ 1410/Β/22.10.2001) από¬ 
φασή μας. 

Από τις διατάξεις αυτής της απόφασης προκαλείται δα- 

πάνη ύψους 20.000,00 ΕΥΡΩ σε βάρος του προϋπολογι¬ 
σμού έτους 2004 του Δήμου Φαλαισίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 16 Δεκεμβρίου 2004 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθ. 3355 δις (6) 

Αναθεώρηση της με αριθμ. πρωτ. Κ.Π. 193124/28.9.1992 
άδειας ίδρυσης και λειτουργίας λόγω αλλαγής ιδιο¬ 
κτησιακού καθεστώτος απάτην Μυρτώ Κοραή συζ. Γε- 
ωργίου Περιστεράκη με τον διακριτικό τίτλο «ΟΛΙΒΙΑ» 
στην Μονοπρόσωπη Εταιρεία Περιορισμένης Ευθύ¬ 
νης με την επωνυμία «ΟΛΙΒΙΑ ΧΑΟΥΖ ΚΕΝΤΡΟ ΠΕΡΙ¬ 
ΘΑΛΨΗΣ ΤΡΙΤΗΣ ΗΛΙΚΙΑΣ ΜΟΝΟΠΡΟΣΩΠΗ ΕΤΑΙΡΙΑ 
ΠΕΡΙΟΡΙΣΜΕΝΗΣ ΕΥΘΥΝΗΣ» και με τον διακριτικό τίτ¬ 
λο «ΟϋνίΑ ΗΕΑΕΤΗ ΗΟΕΙ3Ε Μονοπρόσωπη Ε.Π.Ε.». 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης» όπως τροποποιήθηκε και ισχύει σή¬ 
μερα. 

2. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών με αριθμ. 27167/ 
2003 ΦΕΚ 724/Β' /6.6.2003. 

3. Την Α.Π. 7729/29.7.2003 απόφαση Νομάρχη Αθηνών 
περί μεταβίβασης αρμοδιοτήτων. 

4. Τις διατάξεις του Ν. 2345/1995 (ΦΕΚ 213 τ. Α'/1995). 

5. Το άρθρ.3τηςΥ.Α. Π4β/οικ. 3176/1996 (ΦΕΚ455τ. Β'/ 
1996) «προϋποθέσεις ίδρυσης και λειτουργίας Μ.Φ.Η. 
από ιδιώτες (κερδοσκοπικού χαρακτήρα)». 

6. Το υπ’ αριθμ. ΔΥ8/Β/Γ.Π. 122389/17.12.2004 έγγρα¬ 
φο της Δ/νσης Τεχνικών Υπηρεσιώντου Υπουργείου Υγεί¬ 
ας και Κοινωνικής Αλληλεγγύης. 

7. Την υπ’ αριθμ. Κ.Π. 193124/28.9.1992 απόφαση Νο¬ 
μάρχη Πειραιά περί χορήγησης άδειας ίδρυσης και λει¬ 
τουργίας στην ιδιωτική επιχείρηση περιθάλψεως εκ κινη¬ 
τικής αναπηρίας χρονίως πασχόντων ατόμων, μη αυτοε- 
ξυπηρετούμενων από 18 ετών και άνω, στην Μυρτώ 
Κοραή συζ. Γεωργίου Περιστεράκη με τον διακριτικό τίτ¬ 
λο «ΟΛΙΒΙΑ». 

8. Τις από 22.4.2004 και 27.5.2004 αιτήσεις της Μονο- 
πρόσωπης Εταιρείας Περιορισμένης Ευθύνης με την 
επωνυμία «ΟΛΙΒΙΑ ΧΑΟΥΖ ΚΕΝΤΡΟ ΠΕΡΙΘΑΛΨΗΣ ΤΡΙ¬ 
ΤΗΣ ΗΛΙΚΙΑΣ ΜΟΝΟΠΡΟΣΩΠΗ ΕΤΑΙΡΙΑ ΠΕΡΙΟΡΙΣΜΕ¬ 
ΝΗΣ ΕΥΘΥΝΗΣ» για την αναθεώρηση της άδειας λει¬ 
τουργίας λόγω αλλαγής ιδιοκτησιακού καθεστώτος. 

9. Τα υποβληθέντα νόμιμα δικαιολογητικά, αποφασίζουμε: 

Αναθεωρούμε την υπ’ αριθμ. Κ.Π. 193124/ 28.9.1992 

άδεια ίδρυσης και λειτουργίας της Μυρτώ Κοραή συζ. Γ ε¬ 
ωργίου Περιστεράκη με τον διακριτικό τίτλο «ΟΛΙΒΙΑ» λό¬ 
γω αλλαγής ιδιοκτησιακού καθεστώτος. 

Νέος ιδιοκτήτης ορίζεται η Μονάδα Φροντίδας Ηλικιω¬ 
μένων με την επωνυμία «ΟΛΙΒΙΑ ΧΑΟΥΖ ΚΕΝΤΡΟ ΠΕΡΙ- 
ΘΑΛΨΗΣΤΡΙΤΗΣ ΗΛΙΚΙΑΣ ΜΟΝΟΠΡΟΣΩΠΗ ΕΤΑΙΡΙΑ ΠΕ¬ 
ΡΙΟΡΙΣΜΕΝΗΣ ΕΥΘΥΝΗΣ» με τον διακριτικό τίτλο Μ.Φ.Η. 
«ΟϋνίΑ ΗΕΑΕΤΗ ΗΟΙΙ5Ε Μονοπρόσωπη Ε.Π.Ε.», που 
βρίσκεται στην Γλυφάδα επί της οδού Κύπρου αρ. 86. 


Υπεύθυνος κατά νόμο ορίζεται ο μοναδικός εταίρος και 
διαχειριστής της Μονοπρόσωπης Ε. Π. Ε. Δημοσθένης Δη- 
μητριάδης του Αλεξάνδρου. 

Κατά τα λοιπά ισχύει ως έχει η υπ’ αρίθμ. Κ.Π. 193124/ 
28.9.1992 απόφαση Νομάρχη Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 29 Δεκεμβρίου 2004 

Ο Νομάρχης 
ΙΩΑΝΝΗΣΣΓΟΥΡΟΣ 

-♦- 

Αριθ. 119 (7) 

Έγκριση Οικονομοτεχνικής Μελέτης, για σύσταση αμι¬ 
γούς Νομαρχιακής Επιχείρησης με την επωνυμία: 
«Νομαρχιακό Κέντρο Καταπολέμησης Κουνουπιών Ν. 
Έβρου». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΕΒΡΟΥ 

Το Νομαρχιακό Συμβούλιο Έβρου 

Έχοντας υπόψη: 

α) Τις διατάξειςτου άρθρου 76παρ. 6του Π.Δ. 30/1996 
«Κώδικας Νομαρχιακών Αυτοδιοικήσεων» (ΦΕΚΑ'21) 

β) Τις διατάξεις του Π.Δ. 331/1996 «Σύσταση και λει¬ 
τουργία αμιγών Νομαρχιακών και Διανομαρχιακών Επι¬ 
χειρήσεων από τις Νομαρχιακές Αυτοδιοικήσεις». 

β) Την οικονομικοτεχνική μελέτη, η οποία ανατέθηκε με 
την αριθμ. 287/2004 απόφαση της Νομαρχιακής Επιτρο¬ 
πής. 

γ)Το υπ’ αριθμ. 8834/21.12.2004 έγγραφο της Περιφέ¬ 
ρειας Αν. Μακ.-Θράκης, με το οποίο κατέστη εκτελεστή η 
παραπάνω απόφαση, αποφασίζουμε: 

Την σύσταση Αμιγούς Νομαρχιακής Επιχείρησης, ως 
ίδιο Νομικό Πρόσωπο Ιδιωτικού Δικαίου που διέπεται από 
τις διατάξεις του Κώδικα Νομαρχιακής Αυτοδιοίκησης 
(άρθρο 76 του Π.Δ. 30/1996 ΦΕΚΑ'21), με την Επωνυμία 
«Νομαρχιακό Κέντρο Καταπολέμησης Κουνουπιών Νο¬ 
μού Έβρου». 

Σκοπός της επιχείρησης θα είναι η αποτελεσματική και 
συστηματική αντιμετώπιση του προβλήματος της κατα¬ 
πολέμησης των κουνουπιών και των φυσικών εστιών ανα¬ 
παραγωγής τους που επιβαρύνουν τη δημόσια υγεία και 
τις συνθήκες διαβίωσηςτων κατοίκωντου Νομού Έβρου. 

Έδρα της επιχείρησης θα είναι ο Δήμος Αλεξανδρού¬ 
πολης. 

Η διάρκεια της επιχείρησης θα είναι 20 (είκοσι) χρόνια. 

Το Διοικητικό Συμβούλιο θα αποτελείται από 7 μέλη, εκ 
των οποίων 4 θα είναι αιρετοί εκπρόσωποι του Νομαρχια¬ 
κού Διαμερίσματος, 1 εκπρόσωπος της ΤΕΔΚ, ένα 1 εκ¬ 
πρόσωπος της Ένωσης Αγροτικών Συνεταιρισμών 
Έβρου και 1 μέλος κάτοικος Δήμου του Νομαρχιακού 
Διαμερίσματος Έβρου. 

Ο Πρόεδρος του Δ.Σ. εκλέγεται από το Νομαρχιακό 
Συμβούλιο και είναι ο Πρόεδρος της Επιχείρησης. 

Η επιχείρηση θα παρέχει αποκλειστικά υπηρεσίες αντα¬ 
ποδοτικού χαρακτήρα για λογαριασμό του Νομαρχιακού 
Διαμερίσματος Έβρου και για το λόγο αυτό μπορεί να επι¬ 
βάλλει, βεβαιώνει και εισπράττει τα αντίστοιχα ανταπο¬ 
δοτικά τέλη κατά τις διατάξεις της παρ. 6 του άρθρου 76 
του Π.Δ. 30/1996. 

Το Νομαρχιακό Διαμέρισμα Έβρου θα διαθέσει στην 
επιχείρηση ως κεφάλαιο 60.000,00 ευρώ. 

Πόροι της επιχείρησης θα είναι: 

α) Οι επιδοτήσεις από φορείςτου Ελληνικού Δημοσίου, 
την Ευρωπαϊκή Ένωση και άλλους Διεθνείς οργανισμούς. 

β) Ανταποδοτικά τέλη που επιβάλλει σύμφωνα με το άρ¬ 
θρο 76παρ. 6του Κώδικα Ν. Α. (Π.Δ. 30/1996) 

γ) Οι πρόσοδοι από την περιουσία της, τα έσοδα από τις 
διάφορες δωρεές και τις λοιπές επιχορηγήσεις. 

Η επιχείρηση διαλύεται α) με απόφαση του Νομαρχια¬ 
κού Συμβουλίου με απόλυτη πλειοψηφία των μελών του, 
β) όταν λήξει χωρίς να παραταθεί η διάρκειά της και γ) σε 
κάθε περίπτωση πτώχευσης. 

Από τις διατάξεις της απόφασης αυτής, προκαλείται 
εφάπαξ δαπάνη σε βάρος του Προϋπολογισμού του Νο¬ 
μαρχιακού Διαμερίσματος Έβρου, ύψους 60.000,00 ευ¬ 
ρώ, όσο δηλαδή και το κεφάλαιο που διαθέτει στην εν λό¬ 
γω επιχείρηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 10 Νοεμβρίου 2004 

Ο Πρόεδρος του Ν.Σ. 

ΓΕΩΡΓΙΟΣ ΡΑΠΤΟΠΟΥΛΟΣ 

Αριθ. 070/2 (8) 

Έναρξη λειτουργίας της Γ ενικής Διεύθυνσης Πληροφο¬ 
ρικής της Διοίκησης του ΙΚΑ-ΕΤΑΜ. 

Ο ΔΙΟΙΚΗΤΗΣ ΤΟΥ ΙΚΑ 

Έχοντας υπόψη: 

1. Τις διατάξεις του άρθρου 4 παρ. 1 του Ν.Δ. 
2698/1953, όπως αντικαταστάθηκαν και τροποποιήθηκαν 
με τα άρθρα 1 και 2 του Ν .Δ. 3710/1957, με το άρθρο 5 του 
Ν. 861/1979 καθώς και το άρθρο 34 του Ν. 2972/2001. 

2. Τις διατάξεις του άρθρου 28 παρ. 10 του Ν. 
3232/2004. 

3. Τις διατάξεις του Π.Δ. 266/1989 «Οργανισμός του 
Ιδρύματος Κοινωνικών Ασφαλίσεων», όπως τροποποιή¬ 
θηκαν και ισχύουν σήμερα. 

4. Την αναγκαιότητα της συντόμευσης των διαδικασιών 
για την εύρυθμη και αποτελεσματική λειτουργία των υπη¬ 
ρεσιακών μονάδων του Ιδρύματος, αποφασίζουμε: 

1. Καθορίζουμε ως ημερομηνία έναρξης λειτουργίας 
της Γενικής Διεύθυνσης Πληροφορικής της Διοίκησης 
του ΙΚΑ-ΕΤΑΜ και ταυτόχρονης κατάργησης της Διεύ¬ 
θυνσης Πληροφορικής από την ημερομηνία δημοσίευσης 
της παρούσας απόφασης στην Εφημερίδα της Κυβερνή¬ 
σεως. 

2. Για την εύρυθμη και αποτελεσματική λειτουργία των 
Υπηρεσιών του Ιδρύματος οι εργασίες που εκτελούνται 
από την καταργούμενη Διεύθυνση Πληροφορικής κατα- 
νέμονται, μέχρι της ένταξης των εργασιών αυτών στο 
ΟΠΣ-ΙΚΑ ή μέχρις ότου δεν υφίσταται ανάγκη εκμετάλ¬ 
λευσης δεδομένων και πληροφοριών, στις Διευθύνσεις 
της Γ ενικής Διεύθυνσης Πληροφορικής ως εξής: 

α) Στη Διεύθυνση Τεχνικής Υποστήριξης, οι εργασίες 
των Γραφείων Τεχνικής Υποστήριξης και Προγραμματι¬ 
στών. 

β) Στη Διεύθυνση Εκμετάλλευσης, οι εργασίες των Γ ρα¬ 
φείων Καθυστερούμενων Εισφορών, Εσόδων - Ασφάλι¬ 


σης, Μισθοδοσίας, Μηχανογραφικών Μέσων, Ανακεφα¬ 
λαίωσης, Συντάξεων και Ενσήμων. 

γ) Στη Διεύθυνση Εφαρμογών εντάσσονται οι εργασίες 
των Γ ραφείων Μητρώου και Εξυπηρέτησης Κοινού. 

δ) Στο Αυτοτελές Τμήμα Γραμματειακής και Διοικητικής 
Υποστήριξης ο συντονισμός και η εποπτεία των εργασιών 
που εκτελούνται από το εργατικό προσωπικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2005 
Ο Διοικητής 

ΙΩΑΝΝΗΣ ΒΑΡΘΟΛΟΜΑΙΟΣ 

-♦- 

Αριθ. 54 (9) 

Παροχή άδειας για την τροποποίηση των κανονισμών 
αμοιβαίων κεφαλαίων, που διαχειρίζεται η εταιρεία 
ΡΒΟΡΨΝΩ ΑΕΔΑΚ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 13/5.1.2005) 

Αφού έλαβε υπόψη: 

1. Τις διατάξεις του άρθρου 13του Ν. 3283/2004 «Ανώ¬ 
νυμες εταιρείες διαχείρισης αμοιβαίων κεφαλαίων, οργα¬ 
νισμοί συλλογικών επενδύσεων σε κινητές αξίες, αμοι¬ 
βαία κεφάλαια και άλλες διατάξεις» (ΦΕΚ Α/210/ 
2.11.2004). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γ ενικό Διευθυντή της Επιτροπής Κεφαλαια¬ 
γοράς» (ΦΕΚ Β/1620/3.11.2003). 

3. Τις από 17.12.2004 και 4.1.2005 επιστολές της εται¬ 
ρείας ΡΒΟΡΙΙΝΩ ΑΕΔΑΚ με τους υποβληθέντες τροπο¬ 
ποιημένους κανονισμούςτωνπαρακάτω αμοιβαίων κεφα¬ 
λαίων τους οποίους υπογράφει ο θεματοφύλακας ΤΡΑ¬ 
ΠΕΖΑ ΡΒΟΒΑΝΚΑΈ. 

4. Την από 4 Ιανουάριου 2005 εισήγηση της Διεύθυνσης 
Χορήγησης Αδειών και Εποπτείας Φορέωντης Κεφαλαια¬ 
γοράς, αποφασίζουμε: 

Παρέχουμε άδεια για την τροποποίηση των κανονισμών 
των παρακάτω αμοιβαίων κεφαλαίων: 

1. ΡΠΟΒΑΝΚΔΙΑΧΕΙΡΙΣΗΣΔΙΑΘΕΣΙΜΩΝ ΕΣΩΤΕΡΙΚΟΥ, 

2. ΡΡΟΒΑΝΚ ΕυΒΟΕΑΝΩ ΟΜΟΛΟΓΙΑΚΟ ΔΙΕΘΝΕΣ και, 

3. ΡΒΟΒΑΝΚ ΕΛΛΑΣ ΜΕΤΟΧΙΚΟ ΕΣΩΤΕΡΙΚΟΥ 

σύμφωνα με τους υποβληθέντες από την εταιρεία ΡΒΟ- 

ΡΙύΝΩ ΑΕΔΑΚ τροποποιημένους κανονισμούς. 

Επιπλέον, οι τροποποιήσεις του κανονισμού αμοιβαίου 
κεφαλαίου ΡΒΟΒΑΝΚ ΕίΙΒΟΕΑΝΩ ΟΜΟΛΟΓΙΑΚΟ ΔΙΕ¬ 
ΘΝΕΣ αφορούν το σκοπό και την ονομασία του που εφε¬ 
ξής θα είναι ΡΒΟΒΑΝΚ ΟΜΟΛΟΓΙΑΚΟ ΕΣΩΤΕΡΙΚΟΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,5 Ιανουάριου 2005 

Ο Γενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην υπ’ αριθμ. 71368/6146 απόφαση του Υπουργού 
Μεταφορών και Επικοινωνιών που δημοσιεύθηκε στο 
ΦΕΚ 1894/Β722.12.2004, «περί εφοδιασμού δια ζωνών 
ασφαλείας αυτοκινήτων οχημάτων που μεταφέρουν νή¬ 


πια, μαθητές, στοιχειώδους και δευτεροβάθμιας εκπαί¬ 
δευσης», επιφέρεται η πιο κάτω διόρθωση: 

Από το λανθασμένο: «Αριθ. Α-οικ 61368/6146» στο ορ¬ 
θό: «Αριθ. Α-οικ 71368/6146». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ : νννννν.θ ί.ςιι· - θ-ιτι3Μ: \λ/θ0ιπ331θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουίΌ, προσαυξανόμενη κατά 0,20 Θυτο για κάθε επιπλέον οκτασέλιδοή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 ουτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ί3Χ : 210 - 4071010 ιπΙθιτιθΙ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓΠθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























